พระประยุทธชลธี (แป๊ะ วีราสา)

นาวาโท พระประยุทธชลธี นามเดิม  แป๊ะ วีราสา เป็นชาวไทยเชื้อสายมอญ อดีตผู้ว่าราชการจังหวัดสมุทรปราการและจังหวัดตราด  และเป็นสมาชิกพรรคประชาธิปัตย์และสมาชิกสภาผู้แทนราษฎรจังหวัดพระนคร ในสมัยนายควง  อภัยวงศ์

**ประวัติ**

**ชีวิตส่วนตัว**
พระประยุทธชลธีเดิมมีชื่อว่า แป๊ะ เนื่องมาจากเป็นชาวมอญที่มีผิวขาวคล้ายชาวจีนเป็นบุตรชายของนาย อาจ กับนาง พูน เกิดเมื่อวันที่ 30 พฤษภาคม พ.ศ. 2436 ในรัชสมัยพระบาทสมเด็จพระจุลจอมเกล้าเจ้าอยู่หัว
ได้เข้าศึกษาที่โรงเรียนนายเรือ เข้าประจำการกองทัพเรือไทย ทางกองทัพส่งไปศึกษาเครื่องรับส่งวิทยุ นับว่าเป็นครั้งแรกที่ประเทศไทยได้สั่งเครื่องวิทยุมาจากเยอรมัน นำมาติดตั้งที่กรุงเทพมหานคร สงขลา และในเรืออีกสามลำ เพื่อใช้ในการสื่อสารในกองทัพเรือ  ภายหลังจากติดตั้งเรียบร้อยแล้ว ได้รับการคัดเลือกให้เป็นนายสถานีวิทยุทหารเรือกรุงเทพคนแรก 
พ.ศ. 2476 ดำรงตำแหน่ง ผู้ช่วยเสนาธิการทหารเรือ เป็นตำแหน่งสุดท้ายทางทหารเรือ 
พระบาทสมเด็จพระมงกุฎเกล้าเจ้าอยู่หัวเสด็จประพาสเลียบมณฑลปักษ์ใต้ในปี พ.ศ. 2458 ทรงประทับแรมที่สถานีวิทยุโทรเลขทหารเรือ จังหวัดสงขลา เพื่อทอดพระเนตรการซ้อมรบเสือป่าบริเวณนั้น ร.ท.แป๊ะ(ยศในขณะนั้น)เข้าขอรับพระราชทานนามสกุล ได้รับพระราขทานนามสกุลว่า "วีราสา" โดยเขียนเป็นตัวโรมันว่า Virasa
หลังจากรับราชการในกองทัพเรือ ท่านได้ถูกย้ายสังกัดไปกระทรวงมหาดไทย รับการแต่งตั้งไปเป็นผู้ว่าราชการหรือในสมัยนั้นเรียกว่าข้าหลวง ประจำจังหวัดตราดและสมุทรปราการ
ขณะที่เป็นผู้ว่าราชการจังหวัดสมุทรปราการ ท่านได้เป็นผู้ตั้งชื่อ โรงเรียนวิสุทธิกษัตรี date=2018-07-28  ซึ่งเป็นโรงเรียนมัธยมศึกษาสตรีโรงเรียนแรกในจังหวัดสมุทรปราการ

**ด้านครอบครัว**
พระประยุทธชลธีมีภรรยาทั้งหมด 4 ท่าน มีบุตร-ธิดาทั้งหมดรวม 11 ท่านดังนี้
เกิดแต่คุณ ขลิบ 1 ท่าน- คุณ​ เสริมศักดิ์ ศรีเพ็ญ
เกิดแต่คุณ พริ้ง 1 ท่าน- คุณ สุรางค์ พรหมสุนทร
เกิดแต่คุณ อนันต์ วีราสา (โรหิตรัตนะ) 4 ท่าน
คุณ อนันต์ วีราสา (โรหิตรัตนะ)- พลตรี นาเวศ วีราสา- คุณ​ จิตต์จำนง มิตรานนท์- คุณ จำเนียร วีราสา- คุณ ประนอม วีราสา
เกิดแต่คุณ บัวบุญเกิด วีราสา (จารุจินดา) 5 ท่าน- คุณ สมศรี อรัณยภูติ- คุณ สมทรง คุณวัฒน์- คุณ สารศรี แสงอรุณ- พลเรือเอกวัฒนพงศ์ วีราสา- คุณ ปราณี สัมพันธรัตน์

**ชีวิตด้านการเมือง**
มีการตราพระราชบัญญัติพรรคการเมือง 2498 ขึ้นเพื่อให้มีการจัดตั้งพรรคการเมืองแข่งขันกัน พรรคการเมืองสำคัญๆ เช่น พรรคเสรีมนังคศิลา พรรคประชาธิปัตย์ พรรคเศรษฐกร พรรคเสรีประชาธิปไตย พรรคขบวนการไฮด์ปาร์ค พรรคชาตินิยม ฯลฯ 
พ.ศ. 2499 พ.ต.หลวงสรสิทธิ นักการเมือง นายทะเบียนพรรคประชาธิปัตย์ได้มาชวนเป็นสมาชิกของพรรค จากนั้น เมื่อรัฐบาลได้จัดการเลือกตั้ง ในวันที่ 26 กุมภาพันธ์ พ.ศ. 2500 ท่านได้รับเลือกให้ลงสมัครรับเลือกตั้งในจังหวัดพระนคร การเลือกตั้งครั้งนี้ จอมพล ป. พิบูลสงคราม  ได้ลงสมัครรับเลือกตั้งเป็นครั้งแรกด้วย 
ผลการเลือกตั้งปรากฏว่า จำนวนสมาชิกสภาผู้แทนราษฎรในกรุงเทพฯ จำนวน 9 ที่นั่ง นั้น

พรรคเสรีมนังคศิลา ประสบชัยชนะ 7 ที่นั่ง คือ 
# จอมพล ป. พิบูลสงคราม
# พลเอก เภา เพียรเลิศ บริภัณฑ์ยุทธกิจ 	
# พลอากาศโท มุนี มหาสันทนะ เวชยันต์รังสฤษดิ์ 	
# พลโท บัญญัติ เทพหัสดิน ณ อยุทธยา
# พระยาลัดพลีธรรมประคัลภ์
# พลเอก มังกร พรหมโยธี
# พลเอก หลวงสวัสดิ์สรยุทธ์
ส่วนพรรคประชาธิปัตย์ได้ 2 ที่นั่ง คือ 
# นายควง อภัยวงศ์	
# นาวาโท พระประยุทธชลธี

**บั้นปลายชีวิต**
เมื่ออายุมากขึ้น ท่านได้สนใจ รวบรวมและศึกษา เกี่ยวกับคุณประโยชน์ของอาหารในทางยา
ในบั้นปลายชีวิตท่านได้อาศัยที่กรุงเทพย่านซอยองครักษ์ บางกระบือ ถึงแก่กรรมเมื่อวันที่ 10 มกราคม พ.ศ. 2524 ด้วยโรคหัวใจ ในวัย 88 ปี

**การศึกษา**
 พ.ศ. 2451 สอบเข้าร.ร.นายเรือได้คะแนนเป็นลำดับ ที่ 1- พ.ศ. 2455  โรงเรียนนายทหารชั้นสูงพรรคนาวิน

**หน้าที่การงาน**
 นายสถานีวิทยุโทรเลข เมืองสงขลา- ต้นเรือพาลีรั้งทวีป- ผู้บังคับการเรือวิเทศกิจการ- ผู้บังคับการเรือผ่านสมุทร บริษัท พาณิชนาวีสยาม- อาจารย์สอนโรงเรียนนายเรือ- ผู้บังคับการเรือเสือทะยานชล- (พ.ศ. 2464-2467) นายธงจเรทหารทั่วไป นายทหารประจำพระองค์จอมพลเรือ สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช- (พ.ศ. 2470-2473) เสนาธิการกองทัพเรือ
*พ.ศ. 2476 ผู้ช่วยเสนาธิการทหารเรือ- (22 กุมภาพันธ์ พ.ศ. 2476 - 30 พฤศจิกายน พ.ศ. 2481 ) เป็นทหารเรือคนแรกที่รับตำแหน่งข้าหลวงจังหวัดตราด (ผู้ว่าราชการจังหวัด)- (พ.ศ. 2481 - พ.ศ. 2482 ) รับตำแหน่งข้าหลวงประจำจังหวัดสมุทรปราการ- ผู้อำนวยการฝ่ายเรือ บริษัทไทยเดินเรือ- พ.ศ. 2500 ผู้แทนราษฎรจังหวัดพระนคร สังกัดพรรคประชาธิปัตย์

**เครื่องราชอิสริยาภรณ์**

**อ้างอิง**
หมวดหมู่:ผู้ว่าราชการจังหวัดตราด
หมวดหมู่:สมาชิกสภาผู้แทนราษฎรจังหวัดพระนคร
หมวดหมู่:บรรดาศักดิ์ชั้นพระ
หมวดหมู่:นาวาโท
หมวดหมู่:ทหารเรือชาวไทย
หมวดหมู่:ชาวไทยเชื้อสายมอญ
หมวดหมู่:บุคคลจากโรงเรียนนายเรือ
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:ผู้ได้รับเครื่องราชอิสริยาภรณ์ จ.ช.
หมวดหมู่:ผู้ได้รับเหรียญจักรมาลา
หมวดหมู่:นักการเมืองพรรคประชาธิปัตย์
หมวดหมู่:บุคคลในประวัติศาสตร์ไทย พ.ศ. 2475–2516